– Былтыр Силәбе өлкәһендәге Сыбаркүл гарнизонында хәрби йыйында булып, «утлы нөктә»ләрҙә эшләү тәртибенә өйрәндем. Өсөнсө мең йыллыҡ тарихыбыҙға терроризм тигән ҡурҡыныс һуғыш менән килеп инде. Беренсе, икенсе чечен һуғыштары, Төньяҡ Кавказдағы ҡанлы бәрелештәр... Һәм ваҡытһыҙ ғүмерҙәре өҙөлгән Рәсәй һалдаттары. Журналист һөнәре был һуғыштар менән тығыҙ бәйләнгән. Яу барған урындарҙан, ҡанлы бәрелештәрҙән яҙылған репортаждар, төшөрөлгән фильмдар һуғыштың ни тиклем ҡурҡыныс һәм ҡан ҡойғос булыуын күрһәтә. Әммә күп осраҡта журналистар, ғүмерҙәрен ҡурҡыныс аҫтына ҡуйып, һөнәри бурыстарын үтәргә мәжбүр. Беренсе, икенсе чечен кампанияларында ғына 90 журналистың ғүмере өҙөлгән. Силәбелә беҙҙең өсөн нәҡ һуғыш шарттарында һөнәри бурыстарҙы үтәү һәм шул уҡ ваҡытта иҫән ҡалыу дәрестәре үткәрелде. Нисек итеп снайпер пуляһына эләкмәҫкә, мина баҫыуын имен үтергә, миномет, гранатомет, үҙйөрөшлө артиллерия атҡанда иҫән ҡалып буламы, боевиктар йәшергән шартлатҡыстарxadҙы, «растяжка»ларҙы нисек танырға, яралы иптәшеңә беренсе медицина ярҙамы күрһәтеү, йәшерен урындарxadҙан репортаж эҙләү, террорxadға ҡаршы операцияларҙы, дөйөм тәртипһеҙлектәрҙе яҡтыртыу, әсирлеккә эләкһәң, үҙеңде нисек тоторxadға һ. б. һорауҙар буйынса хәрбиҙәр үҙҙәренең кәңәштәрен бирҙе. Мин был хәрби уҡыуҙарҙан бары тик бер генә уй менән ҡайттым – терроризм фашизмдан да ҡурҡынысыраҡ, ҡот осҡосораҡ. Дошмандың кем һәм ҡайҙа икәнен белмәйһең. Һуғышта иҫән ҡалып буламы, тигән һорауға ла яуап таба алманым. «Уҡыуҙарҙан ҡайтҡас, тынлыҡҡа аптырап бер булдым. Аҙна буйына ҡолаҡ төбөнән автомат, шартлау тауыштары китмәне. «Утлы нөктә»ләрҙә хеҙмәт итеп, ата-әсәһенә ҡайғы-хәсрәт килтермәй, иҫән-һау әйләнеп ҡайтҡан барлыҡ хәрбиҙәр һәм һалдаттар алдында башымды эйәм.